Document ID: 32003R1214

32003R1214
L 169/30
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 1214/2003 НА КОМИСИЯТА
от 7 юли 2003 година
за изменение на Регламент (ЕО) № 2368/2002 за въвеждане на схема за сертифициране в рамките на процеса Кимбърли за международна търговия с необработени диаманти
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 2368/2002 на Съвета от 20 декември 2002 г. за въвеждане на схема за сертифициране в рамките на процеса Кимбърли за международна търговия с необработени диаманти (1), последно изменен с Регламент (ЕО) № 803/2003 на Комисията (2), и по-специално член 17 от него,
като има предвид, че:
(1)
Комисията е получила заявление от Лондонската диамантена борса и клуб да бъде включена в приложение V към Регламент (ЕО) № 2368/2002 (наричан по-долу „Регламента“).
(2)
Лондонската диамантена борса и клуб е предоставила информация на Комисията, че е изпълнила изискванията на член 17 от регламента, по-специално като е приела кодекса за поведение, който е задължителен за всичките ѝ членове.
(3)
Въз основа на предоставената информация Комисията достигна до заключението, че включването на Лондонската диамантена борса и клуб в приложение V към регламента е оправдано.
(4)
Мерките, предвидени в настоящия регламент, са в съответствие със становището на комитета, посочен в член 22 от Регламент (ЕО) № 2368/2002,
ПРИЕ НАСТОЯЩИЯ РЕГЛАМЕНТ:
Член 1
Текстът, съдържащ се в приложението към настоящия регламент, се добавя в приложение V към Регламент (ЕО) № 2368/2002.
Член 2
Настоящият регламент влиза в сила в деня след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 7 юли 2003 година.

Labels: 7
3
14
11